Bilen viste seg også å representere et betydelig steg fremover fra -modellen BMW Sauber F1.06, og tok 2 pallplasseringer i en sesong hvor Scuderia Ferrari og McLaren dominerte med 46 av 51 mulige pallplasser. Begge pallplasseringene ble tatt av Nick Heidfeld, med en andreplass i Canadas Grand Prix og en tredjeplass i Ungarns Grand Prix. Teamet tok også poeng med minst en bil i alle løp, og i seks løp på rad, fra Frankrikes til Italias Grand Prix, tok begge bilene poeng. Bilen var også involvert i et av de voldsomste krasjene i nyere Formel 1-historie, da Robert Kubica kjørte av banen i Montréal. På grunn av skadene han pådro seg måtte han stå over neste løp, USAs Grand Prix, hvor han ble erstattet av teamets reservefører, den fremtidige verdensmesteren Sebastian Vettel.